जंगल के रास्ते हो रही थी गौ वंश तस्करी

31

-राष्ट्रीय बजरंग दल ने एक आरोपित को किया पुलिस के हवाले

छिंदवाड़ा। जिले में लगातार पुलिस की सक्रियता के चलते गौ वंश की तस्करी हो रही है। बीती रात भी ऐसा ही एक मामला चौरई में सामने आया जब बजरंग दल के कार्यकर्ताओं को सूचना मिली कि चौरई की ओर से जंगल के रास्ते एक वाहन में गौ वंश लेकर महाराष्ट्र के कत्लखाने आरोपित ले जा रहे हैं। इस सूचना के बाद तत्काल ही बजरंग दल के कार्यकर्ताओं ने घेराबंदी करते हुए गौ वंश को पकड़ा। साथ ही एक आरोपित भी गिरफ्त में आया। जिसे तत्काल ही पुलिस के हवाले किया गया। पुलिस ने 8 नग मवेशी जब्त किए और पशु क्रूरता अधिनियम का अपराध कायम कर जांच शुरू कर दी।

चौरई पुलिस से मिली जानकारी के अनुसार राष्ट्रीय बजरंग दल के कार्यकर्ताओं को सूचना मिली कि कुछ लोग मवेशी लेकर महाराष्ट्र के कत्लखाने जा रहे हैं। इस बात की सूचना पर सोमवार की शाम को बजरंग दल के पदाधिकारियों ने लोनिया मारू के पास घेराबंदी कर मवेशी और आरोपित पकड़ने का प्रयास किया। इस बीच जब पदाधिकारियों द्वारा गौ वंश को अपने क्ब्जे में लिया जा रहा था कि तभी मौका पांच आरोपित फरार हो गए। इस बीच तत्काल ही दौड़कर आरोपित ककई निवासी मनकू को पकड़ा गया। जिसे तत्काल ही पुलिस के हवाले किया गया। इस दौरान पुलिस ने मौके से करीब 8 नग मवेशी जब्त किए और फरार आरोपितों के खिलाफ पशु कु्‌ररता अधिनियम का अपराध कायम कर जांच शुरू कर दी।

......................................

-पढ़ाई में बाधा नहीं बनेंगे अब पैर

फोटो-32

ट्राइसाइकिल पाकर खुश हुआ पवन

छिंदवाड़ा। हादसे में अपने पैर गंवा चुके एक युवक की खुशी का ठिकाना उस समय नहीं रहा, जब उसे पुनर्वास केंद्र से ट्राइसाइकिल प्रदान की गई। उसने पुनर्वास केंद्र के सभी अधिकारी और कर्मचारियों को धन्यवाद देते हुए कहा कि अब वह अपनी पूरी पढ़ाई करेगा और अपने सपनों को भी पूरा करेगा। हमेशा पैर के कारण वह कहीं भी आना जाना नहीं कर पाता था, लेकिन अब वह ट्राइसाइकिल से कहीं भी कभी आ जा सकता है।

इस मामले में पुनर्वास केंद्र के प्रशासनिक अधिकारी पंचलाल चंद्रवंशी ने बताया कि पवन पिता विश्नोई अपने दोनों पैरों से करीब 75 प्रतिशत दिव्यांग हैं। जो मंगलवार की सुबह पुनर्वास केंद्र आया और उसने आवेदन दिया कि वह पढ़ाई कर अपना सपना पूरा करना चाहता है। इस कारण उसे कोचिंग सहित अन्य कार्यो के लिए आना जाना पड़ता है। जिसके लिए उसे ट्राइसाइकिल चाहिए है। इस बात को गंभीरता से लेते हुए दिव्यांग के सपनों को पूरा करने में मदद करते हुए उसे तत्काल ही ट्राइसाइकिल प्रदान की गई। ट्राइसाइकिल पाकर पवन की खुशी का ठिकाना नही रहा। साथ ही पवन ने भी सभी का धन्यवाद दिया।

Posted By: Nai Dunia News Network

नईदुनिया ई-पेपर पढ़ने के लिए यहाँ क्लिक करे

नईदुनिया ई-पेपर पढ़ने के लिए यहाँ क्लिक करे

डाउनलोड करें नईदुनिया ऐप | पाएं मध्यप्रदेश, छत्तीसगढ़ और देश-दुनिया की सभी खबरों के साथ नईदुनिया ई-पेपर,राशिफल और कई फायदेमंद सर्विसेस

डाउनलोड करें नईदुनिया ऐप | पाएं मध्यप्रदेश, छत्तीसगढ़ और देश-दुनिया की सभी खबरों के साथ नईदुनिया ई-पेपर,राशिफल और कई फायदेमंद सर्विसेस